משתתפים :

* דורון בן זקן
* דור מור
* איתי רזון

1 . הבנת השימוש במערכת (Use Case):

**מקרה שימוש ראשי:**

* **שם מקרה השימוש :** ניהול תמונות מאירועים.
* **תיאור :** משתמשים מעלים תמונות מהאירוע למערכת. המערכת מבצעת זיהוי פנים, ממיינת את התמונות לפי משתתפים ומאפשרת שיתוף פרטי ומאובטח.
* **סוגי משתמשים:**
  + בעלי האירוע (מארגנים).
  + משתתפים באירוע
  + לקוחות צד שלישי (בעלי עניין בתמונות).
* **שלבי התהליך:**
  + **בעל האירוע:**
    - פתיחת אירוע חדש
    - העלאת תמונות מהאירוע.
    - סימון משתתפים בתמונות באופן ידני (לא חובה – לאחר הזיהוי האוטומטי במערכת).
    - הגדרת הרשאות שיתוף.
  + **משתתף באירוע:**
    - קבלת גישה אישית לאירוע(קישור למערכת).
    - התחברות או הרשמה למערכת.
    - צפייה בתמונות המיועדות אלי.
    - אפשרות להורדה או שיתוף התמונות עם אחרים. (ממשק עם פלטפורמות נוספות)
  + **מערכת:**
    - זיהוי פנים בתמונות מתבצע מאחורי הקלעים בצורה אוטומטית לאחר העלאת התמונות.
    - מיון תמונות לפי משתתפים וקטלוגן לקבוצות רלוונטיות (אפשרות) .
    - שמירה ואבטחה של נתונים.
    - שליחת הודעה למשתתף עם לינק לגישה לתמונות.
    - אפשרות לשיתוף התמונות .

Use case Diagram:

תמונה שמכילה טקסט, תרשים, צילום מסך, קו

התיאור נוצר באופן אוטומטי

2. דרישות הפונקציונליות והלא פונקציונליות:

דרישות פונקציונליות:

1. המערכת תאפשר העלאה של תמונות ממכשירים שונים (מחשב, טלפון נייד) בצורה נוחה, כולל העלאת כמויות גדולות של תמונות.
2. המערכת תבצע זיהוי פנים מתקדם על גבי התמונות, תסווג אותן לפי משתתפים ותאפשר קיבוץ לפי פנים מזוהות (clustering).   
   \* איכות הזיהוי תלויה באיכות התמונה ובזווית הצילום.
3. המערכת תאפשר למשתמשים (בעלי האירועים) לסמן משתתפים בתמונות באופן ידני ולבצע קטלוג לפי פרצוף או מאפיינים אחרים.  
   \* הממשק יאפשר ניווט קל בין תמונות וסימון נוח.
4. המערכת תציע שיתוף תמונות פרטני ומאובטח עם המשתתפים הרלוונטיים.
5. המערכת תספק ממשק ידידותי למשתמש - הצגה וניהול של התמונות, כולל תיוגים, שיתופים ויצירת אלבומים משותפים.  
   \* התפריטים יהיו אינטואיטיביים, והמשתמשים יקבלו הדרכה טקסטואלית לפעולות מורכבות.
6. המערכת תציג חיווי על סטטוס פעולות כמו עיבוד תמונות, זיהוי פנים וזמינות שיתופים למשתמשים.  
   \* ייבדק האם החיווי מופיע תוך פחות משנייה מביצוע הפעולה.

דרישות לא פונקציונליות:

1. **ביצועים**: המערכת תומכת בעיבוד מקבץ של לפחות X (יקבע בהמשך) תמונות בכל העלאה.
2. **שימושיות**: המערכת תפותח בטכנולוגיית WEB ותיתמך בכל הדפדפנים המובילים, וכן באפליקציה ניידת ios, android – אופציונלי.  
   \* ייבדק האם המערכת פועלת עלgoogle, Firefox ו- Safari.
3. **שימושיות**: הממשק יהיה פשוט ואינטואיטיבי – לשם נוחות בעלי האירועים בתהליך הקטלוג וגם נוחות משתתפי האירוע לצפייה ושיתוף התמונות שלהם.  
   \* ייבדק האם המשתמשים מעניקים ציון שימושיות טוב בסקר שביעות רצון.